
Številka: 	67100-10/2025/3
Datum: 	18. 9. 2025 


Na podlagi šestega odstavka 21. člena Zakona o Vladi Republike Slovenije (Uradni list RS, 
št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25 – ZF) in druge alineje 4. točke prvega odstavka 75. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B) je Vlada Republike Slovenije na 169. redni seji dne 18. 9. 2025 pod točko 1.9 sprejela naslednji
[bookmark: _GoBack]

S K L E P


1. [bookmark: _Hlk201065600]Vlada Republike Slovenije je dala Kolesarski zvezi Slovenije soglasje za vložitev kandidature za organizacijo UEC Evropskega prvenstva v cestnem kolesarstvu 2026. 

2. Kolesarska zveza Slovenije Ministrstvo za gospodarstvo, turizem in šport neposredno po pridobitvi pravice za organizacijo oziroma najpozneje do 15. novembra 2025 obvesti, ali je pridobila pravice za organizacijo prireditve iz prejšnje točke.

3. [bookmark: _Hlk190775885]Vlada Republike Slovenije je dala Kolesarski zvezi Slovenije soglasje za sofinanciranje organizacije UEC Evropskega prvenstva v cestnem kolesarstvu 2026. Sofinanciranje se lahko izvede v letu 2026 skladno z Letnim programom športa v Republiki Sloveniji za leto 2026 in na podlagi Pravilnika o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21, 74/23, 118/23, 6/24 in 18/25).




Barbara Kolenko Helbl
generalna sekretarka



Prejmejo:
· Kolesarska zveza Slovenije
· Ministrstvo za gospodarstvo, turizem in šport
· Ministrstvo za finance
· Ministrstvo za notranje zadeve
· Ministrstvo za infrastrukturo
· Služba Vlade Republike Slovenije za zakonodajo
· Urad Vlade Republike Slovenije za komuniciranje

